দেবব্রত সান্যাল কবিতা মিলনসাগর Debabrata Sanyal Bengali Poetry MILANSAGAR
কবি দেবব্রত সান্যাল - এর জন্ম কলকাতায়। বাবা শ্রী গোপাল চন্দ্র সান্যাল, পেশাগত কাজের বাইরে
ছিলেন সমাজসেবী। মা তপতী সান্যাল, ছিলেন সাহিত্যানুরাগী। পিসেমশাই প্রখ্যাত সাহিত্যিক কবি নারায়ণ
গঙ্গোপাধ্যায়ের  প্রভাবে কবির সাহিত্য জগতে প্রবেশের প্রেরণা। কবি আশা দেবী তাঁর পিসীমা।
স্কুলের মাস্টার মশায়ের আদেশে তৃতীয় শ্রেণীতে প্রথম ক্লাসে বসে গল্প লেখা ও সেই প্রথম প্রকাশিত লেখা
স্কুলের শেষ দিকে। স্কুলজীবন কাটে জলপাইগুড়ির জেলা স্কুলে। কলেজে উঠে কবি নিয়মিত বিভিন্ন পত্র
পত্রিকায় লেখা শুরু করেন এবং কিছু পুরস্কারও লাভ করেন। তিনি জলপাইগুড়ি শহর থেকে “বার্ণিক” নাম
এক ব্যতিক্রমী লিটিল ম্যাগাজিনের সম্পাদকতা করেন। ব্যতিক্রমী, কারন, প্রত্যেক সংখ্যা এক একটি
বিষয়ের ওপর হত। যেমন প্রথম সংখ্যার বিষয় ছিল "মৃত্যু"।
কবির বসবাস জলপাইগুড়িতে। সেখানকার ইঞ্জিনিয়ারিং কলেজ থেকে মেকানিকাল ইঞ্জিনিয়ারিং পাস করে
বছর পঁচিশ বাংলার বাইরে চাকরি করেছেন। চাকুরি জীবনে, কর্ণাটকের ম্যাঙ্গালোরে এসে, বাংলা, হিন্দি
এবং কন্নড় ভাষায় অনেক নাটক রচনা এবং পরিচালনা করেছেন যার মধ্যে রয়েছে আকাশবাণী
ম্যাঙ্গালোরের জন্য চারটি নাটক রচনা ও পরিচালনা। কবি, নাটকের সুত্রেও বেশ কিছু পুরস্কারে ভূষিত
হয়েছেন।
ভালবাসা, নারী নির্যাতন ও সামাজিক অন্যায় তাঁকে ভাবায় আর কবিতা লিখতে প্রেরণা দেয়।
কর্মসুত্রে মেকানিকাল ইঞ্জিনিয়ার, কবি এখন কলকাতা বাসী এবং এক বহুজাতিক সংস্থায় কর্মরত।
এখানে আমরা তাঁর কাব্যগ্রন্থ “নিজের খেয়াল খুব রাখছি” (২০১৫) থেকে কবিতা তুলে দিচ্ছি। বইটির প্রচ্ছদ
এঁকেছেন ডঃ বুধাদিত্য সান্যাল।
আমরা মিলনসাগরে  কবি দেবব্রত সান্যালের কবিতা তুলে আনন্দিত।
উত্স --- কবির সঙ্গে ইমেলে পত্রালাপ।
কবির সঙ্গে যোগাযোগ -
ইমেল - sanyald@rediffmail.com
কবি দেবব্রত সান্যালের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতা প্রথম প্রকাশ - ০৭.০৪.২০১৫
...